קייל קוריץ'

קייל מת'יו קוריץ' (באנגלית: Kyle Matthew Kuric; נולד ב-25 באוגוסט 1989) הוא כדורסלן אמריקאי-סלובקי המשחק בזניט סנקט פטרבורג מהליגה המאוחדת של VTB בעמדות הקלע והסמול פורוורד. קוריץ' הוא ממוצא סלובקי, ויש לו גם דרכון סלובקי.Kyle Kuric, un cañonero para el Herbalife Gran Canaria at ACB.com .

קריירה
 תיכון 
קוריץ' רשם כסיניור, תלמיד בשנתו האחרונה, ממוצעים של 20.8 נקודות, 6.7 ריבאונדים, 1.8 חטיפות ו-1.3 חסימות.Kyle Kuric player bio קוריץ' הוביל את בית ספרו, ממוריאל באוונסוויל, אינדיאנה, לאליפות אזורית ראשונה זה 12 שנה.Courier Press Memorial's 12-year sectional drought is over.

קוריץ' נבחר לשחקן השנה ב-2008,Courier Press Memorial's Kuric lived up to all the hype. חבר בחמישיית העונה של AP בכל אינדיאנה ודורג במקום ה-147 ברשימת 150 השחקנים המובילים במחזור 2008 של ESPN. הוא נבחר לקבוצת האולסטאר של אינדיאנה ב-2008. לאחר התיכון הוא חתם על מכתב הצהרה לשחק באוניברסיטת לואיוויל.

 קריירה במכללות 
קוריץ' ראה מעט דקות משחק בשנה הראשונה שלו בעיקר כי שיחק בעמדה של טרנס ויליאמס, שנבחר במקום ה-11 בדראפט ה-NBA של 2009. המשחק הבולט ביותר של קוריץ' הגיע כסופומור (שחקן בשנתו השנייה) במהלך משחק הגמר של לואיוויל נגד סירקיוז המדורגת ראשונה. הוא קלע 22 נקודות, כולן במחצית השנייה, כדי להוביל את לואיוויל לניצחון.Courier Journal Kuric writes final legend of the Hall. הוא הוסיף שלושה ריבאונדים, שני אסיסטים, חטיפה וארבע הטבעות תוך כדי קליעה ב-9 מ-11 מהשדה (4 מ-6 מהשלוש).Louisville rocks No. 1 Syracuse in Freedom Hall finale Kuric scores 22 after half.

קוריץ' סיים את עונת הג'וניור, השלישית שלו, כסגן מלך הסלים של לואיוויל שהצליחה מעל הציפיות. הקרדינלס סיימו את העונה עם מאזן של 25-10 ומדורגים במקום ה-11. הם הגיעו למקום השלישי בעונה הסדירה של ביג איסט והגיעו לגמר טורניר הביג איסט, שם הפסידו לאוניברסיטת קונטיקט. הקרדינלס דורגו במקום הרביעי בטורניר ה-NCAA, אך הודחו בסיבוב הראשון על ידי המדורגת ה-13, אוניברסיטת מורהד סטייט. בעונה הסדירה העמיד קוריץ' ממוצעים של 15.1 נקודות ו-5.8 ריבאונדים ב-13 המשחקים האחרונים, כשהוא קולע 34 מ-74 מהשלוש (45.9%) ו-53.8% מהשדה. הוא היה שלישי באזור באחוזי השלשות (44.9%, 70 מ-156) והיה שביעי באחוז סלי השדה (51.4%).Big East Season Summary.

קוריץ' קלע את הסל המנצח ארבע שניות לסיום והשלים ריצת 24–5 מול מרקט גולדן איגלס.2010–11 Basketball Information

הטבעה של קוריץ' בשניות האחרונות של המחצית הראשונה נגד נוטרדאם נבחר ל"דאנק השנה של פאפא ג'ונס" 2011, עם 45% מהקולות בסקר.Louisville's Kyle Kuric Named the 2011 Papa John's Dunk of the Year.

קוריץ' נבחר לקפטן המשותף של קבוצת הכדורסל של אוניברסיטת לואיוויל 2011–2012 יחד עם פייטון סיוה וכריס סמית'.UofL basketball web site קוריץ' היה הקלע המוביל במהלך עונת הסיניור שלו. הקרדינלס זכו בטורניר הביג איסט וקוריץ' נבחר לחמישיית הטורניר. לואיוויל עלתה לפיינל פור טורניר אליפות המכללות לאחר קאמבק בניצחון על פלורידה במשחק רבע הגמר, אך הפסידה לקנטקי בחצי הגמר.

 קריירה מקצועית 
לאחר ששיחק בלואיוויל, בחטיבה I של ה-NCAA, התחיל קוריץ' את הקריירה המקצוענית שלו ב-2012, במועדון ליגת העל הספרדית אסטודיאנטס מדריד,Kyle Kuric sign for Estudiantes at Spanish league website . שם שיחק במשך שתי עונות, עד שחתם בגראן קנריה ב-31 ביולי 2014.Herbalife Gran Canaria inks Kuric.; EuroCup Basketball, 31 July 2014.

קוריץ' שיחק בקבוצת ליגת הקיץ של פיניקס סאנס 2016 בלאס וגאס. הוא חזר לגראן קנריה לעונת 2016/17. גראן קנריה זכתה בסופרקופה הספרדי 2016 בספטמבר, וקוריץ' נבחר ל-MVP של הטורניר.

ב-5 ביולי 2017, קוריץ' חתם על חוזה לשנתיים במועדון הרוסי זניט סנקט פטרבורג.

ב-18 ביולי 2018 קוריץ' חתם על חוזה לשנתיים בברצלונה מליגת ה-ACB והיורוליג לאחר שהגיע להסכם שחרור עם זניט. הוא קלע 9.4 נקודות בממוצע למשחק ביורוליג ב-. ב-7 ביולי 2020 חידש קוריץ' רשמית את חוזהו במועדון הספרדי עד 2023.

 חיים אישיים 
קוריץ' נולד בפנסילבניה, אך גדל באוונסוויל, אינדיאנה. יש לו אחות אחת, קייטי, שהייתה שוערת בקבוצת כדורגל הנשים של אוניברסיטת לואיוויל. אביו של קוריץ' הוא נוירוכירורג, ואמו היא אחות מוסמכת. קוריץ' התחתן עם טארנה מומני קוריץ' ב-5 ביולי 2013. הוא אב לבנים תאומים ובת.

ב-5 בנובמבר 2015 עבר קוריץ' ניתוח להסרת גידולים במוח שאובחנו יומיים קודם לכן. בסופו של דבר הוא עבר שני ניתוחים נוספים כדי לשלוט בנפיחות המוח ולהכניס שתל גולגולת. הוא חזר לשחק חמישה חודשים לאחר הניתוח וקלע 3 מ-4 מהשלוש במשחק הראשון שלו בגראן קנריה.

ב-7 בספטמבר 2020, קוריץ' עבר הליך כירורגי להחלפת שתל הגולגולת שהושתל ב-2015 ונסדק כתוצאה מהתנגשות באימון. הוא חזר להתאמן עם ברצלונה באוקטובר 2020.

 קישורים חיצוניים 

 הערות שוליים 

קטגוריה:אמריקאים ילידי אינדיאנה
קטגוריה:כדורסלני אוניברסיטת לואיוויל
קטגוריה:כדורסלני ברצלונה
קטגוריה:כדורסלני גראן קנריה
קטגוריה:כדורסלני אסטודיאנטס מדריד
קטגוריה:כדורסלני טריומף ליוברצי
קטגוריה:אינדיאנה: כדורסלנים
קטגוריה:אמריקאים ממוצא סלובקי
קטגוריה:כדורסלנים אמריקאים
קטגוריה:סלובקיה: אישים בספורט
קטגוריה:אמריקאים שנולדו ב-1989